**ESITE:**

Päivämäärä:

| LIITE 3  Komission delegoitu asetus (2019/980) | | | **Esitteen kohta/sivu** | **Kommentit** |
| --- | --- | --- | --- | --- |
|  | **Tietovaatimus** | |  |  |
| **1 JAKSO** | **VASTUUHENKILÖT, KOLMANSIEN OSAPUOLTEN TIEDOT, ASIANTUNTIJOIDEN KERTOMUKSET JA TOIMIVALTAISEN VIRANOMAISEN HYVÄKSYNTÄ** | |  |  |
| 1.1. kohta | Mainitaan henkilöt, jotka ovat vastuussa rekisteröintiasiakirjassa annetuista tiedoista tai tietojen osista. Jälkimmäisessä tapauksessa on ilmoitettava, mistä tiedoista asianomainen on vastuussa. | |  |  |
|  | Jos kyse on luonnollisista henkilöistä, liikkeeseenlaskijan hallinto-, johto- tai valvontaelinten jäsenet mukaan luettuina, on mainittava henkilöiden nimet ja tehtävät. | |  |  |
|  | Jos kyse on oikeushenkilöstä, on mainittava nimi ja kotipaikka. | |  |  |
| 1.2 kohta | Rekisteröintiasiakirjasta vastuullisten henkilöiden on vakuutettava, että rekisteröintiasiakirjan tiedot vastaavat heidän parhaan ymmärryksensä mukaan tosiseikkoja eikä rekisteröintiasiakirjasta ole jätetty pois mitään asiaan todennäköisesti vaikuttavaa. | |  |  |
|  | Rekisteröintiasiakirjan tietyistä osista vastuullisten henkilöiden on tarvittaessa vakuutettava, että heidän vastuullaan oleviin rekisteröintiasiakirjan osiin sisältyvät tiedot vastaavat heidän parhaan ymmärryksensä mukaan tosiseikkoja eikä rekisteröintiasiakirjan kyseisistä osista ole jätetty pois mitään asiaan todennäköisesti vaikuttavaa. | |  |  |
| 1.3 kohta | Jos rekisteröintiasiakirjaan sisältyy asiantuntijana toimivan henkilön laatima lausunto tai kertomus, siinä on mainittava kyseisen henkilön | |  |  |
|  | a) nimi; | |  |  |
|  | b) työpaikan osoite; | |  |  |
|  | c) tutkinnot ja todistukset; | |  |  |
|  | d) mahdolliset merkittävät liikkeeseenlaskijaan liittyvät intressit. | |  |  |
|  | Jos lausunto tai kertomus on laadittu liikkeeseenlaskijan pyynnöstä, on mainittava, että tällainen lausunto tai kertomus on sisällytetty rekisteröintiasiakirjaan sen henkilön suostumuksella, joka on hyväksynyt rekisteröintiasiakirjan kyseisen osan sisällön käytettäväksi esitettä varten. | |  |  |
| 1.4 kohta | Jos tiedot ovat peräisin kolmannelta osapuolelta, on vahvistettava, että tiedot on toistettu asianmukaisesti ja että | |  |  |
|  | siltä osin kuin liikkeeseenlaskija tietää ja on pystynyt kyseisen kolmannen osapuolen julkistamien tietojen perusteella varmistamaan, tiedoista ei ole jätetty pois seikkoja, jotka tekisivät toistetuista tiedoista harhaanjohtavia tai epätarkkoja. | |  |  |
|  | Lisäksi on mainittava käytetyt tietolähteet. | |  |  |
| 1.5 kohta | On mainittava, että | |  |  |
|  | a) [rekisteröintiasiakirjan/esitteen] on hyväksynyt [toimivaltaisen viranomaisen nimi], joka on asetuksessa (EU) 2017/1129 tarkoitettu toimivaltainen viranomainen; | |  |  |
|  | b) [toimivaltaisen viranomaisen nimi] hyväksyy tämän [rekisteröintiasiakirjan/ esitteen] vain siltä osin, että se täyttää asetuksen (EU) 2017/1129 mukaiset kattavuutta, ymmärrettävyyttä ja johdonmukaisuutta koskevat vaatimukset; | |  |  |
|  | c) tätä hyväksyntää ei tule pitää osoituksena sen liikkeeseenlaskijan hyväksynnästä, jota tämä [rekisteröintiasiakirja/esite] koskee. | |  |  |
|  | d) [rekisteröintiasiakirja/esite] on laadittu osana yksinkertaistettua esitettä asetuksen (EU) 2017/1129 14 artiklan mukaisesti. | |  |  |
| **2 JAKSO** | | **TILINTARKASTAJAT** |  |  |
| 2.1 kohta | | Liikkeeseenlaskijoiden historiallisten taloudellisten tietojen kattamalla jaksolla käyttämien tilintarkastajien nimet (sekä jäsenyys tilintarkastajien yhdistyksessä) on mainittava. |  |  |
| **3 JAKSO** | | **RISKITEKIJÄT** |  |  |
| 3.1 kohta | | Kuvaus olennaisista liikkeeseenlaskijakohtaisista riskeistä; riskit, jaoteltuina muutamaan luokkaan, merkitään jaksoon, jonka otsikko on **”Riskitekijät”** |  |  |
|  | | Kussakin luokassa on esitettävä ensin olennaisimmat riskit, jotka liikkeeseenlaskija, tarjoaja tai kaupankäynnin kohteeksi säännellyllä markkinalla ottamista hakeva henkilö on tekemässään arvioinnissa havainnut, kielteinen vaikutus liikkeeseenlaskijaan ja riskien toteutumisen todennäköisyys huomioon ottaen. Riskit on vahvistettava rekisteröintiasiakirjan sisällössä. |  |  |
| **4 JAKSO** | | **TIEDOT LIIKKEESEENLASKIJASTA** |  |  |
| 4.1 kohta | | Liikkeeseenlaskijan virallinen nimi ja muu liiketoiminnassa käytetty toiminimi |  |  |
| 4.2 kohta | | Liikkeeseenlaskijan kotipaikka ja |  |  |
|  | | yhtiömuoto, |  |  |
|  | | oikeushenkilötunnus (”LEI”) |  |  |
|  | | liikkeeseenlaskijaan sovellettava laki, |  |  |
|  | | liikkeeseenlaskijan perustamismaa, |  |  |
|  | | kaupparekisteriin merkityn toimipaikan (tai päätoimipaikan, jos muu kuin kaupparekisteriin merkitty toimipaikka) osoite ja puhelinnumero sekä |  |  |
|  | | liikkeeseenlaskijan mahdollinen verkkosivusto ja |  |  |
|  | | vastuuvapauslauseke, jonka mukaan verkkosivuilla olevat tiedot eivät ole osa esitettä, ellei niissä viitata esitteeseen. |  |  |
| **5 JAKSO** | | **LIIKETOIMINNAN KUVAUS** |  |  |
| 5.1 kohta | | Lyhyt kuvaus seuraavista seikoista |  |  |
|  | | a) liikkeeseenlaskijan päätoimialat; |  |  |
|  | | b) selvitys viimeksi julkistetun tarkastetun tilinpäätöksen kattaman jakson jälkeisistä merkittävistä muutoksista, jotka vaikuttavat liikkeeseenlaskijan toimintaan ja päätoimialoihin, myös seuraavat tiedot: |  |  |
|  | | i) maininta mahdollisista merkittävistä uusista tuotteista ja palveluista, jotka on julkistettu; |  |  |
|  | | ii) uusien tuotteiden tai palvelujen kehityksen tila, jos niistä on esitetty tietoja julkisesti; |  |  |
|  | | iii) mahdolliset olennaiset muutokset liikkeeseenlaskijan sääntely-ympäristössä viimeksi julkistetun tarkastetun tilinpäätöksen kattaman jakson jälkeen. |  |  |
| 5.2 kohta | | Investoinnit |  |  |
| 5.2.1 kohta | | Selvitys liikkeeseenlaskijan olennaisista investoinneista, jotka on tehty viimeksi julkistetun tilinpäätöksen päivämäärän jälkeen tai jotka ovat meneillään ja/tai joista on jo tehty lopulliset päätökset, sekä |  |  |
|  | | ennakoidut rahoituslähteet. |  |  |
| **6 JAKSO** | | **KEHITYSSUUNTAUKSET** |  |  |
| 6.1 kohta | | Kuvaus seuraavista: |  |  |
|  | | a) Tuotannon, myynnin, varastojen, kustannusten ja myyntihintojen merkittävimmät viimeaikaiset suuntaukset edeltävän tilikauden lopusta rekisteröintiasiakirjan päiväykseen asti. |  |  |
|  | | b)[[1]](#footnote-1) Selvitys merkittävistä muutoksista konsernin taloudellisessa tuloksessa sen jälkeen kun viimeisin sellainen tilikausi, jota koskevat tilinpäätöstiedot on julkistettu, päättyi, rekisteröintiasiakirjan päiväykseen saakka, tai asianmukainen maininta siitä, ettei tällaisia muutoksia ole tapahtunut. |  |  |
|  | | c) Ainakin kuluvan tilikauden osalta tiedossa olevat suuntaukset, epävarmuustekijät, vaateet, sitoumukset tai tapahtumat, joiden voidaan kohtuullisen todennäköisesti odottaa vaikuttavan merkittävällä tavalla liikkeeseenlaskijan tulevaisuudennäkymiin. |  |  |
| **7 JAKSO** | | **TULOSENNUSTEET TAI -ARVIOT** |  |  |
| 7.1 kohta | | Jos liikkeeseenlaskija on julkaissut tulosennusteen tai -arvion (joka on vielä ajallisesti voimassa ja paikkansapitävä), kyseinen ennuste tai arvio on sisällytettävä rekisteröintiasiakirjaan. |  |  |
|  | | Jos tulosennuste tai -arvio on julkaistu ja jos se on vielä ajallisesti voimassa mutta ei enää paikkansapitävä, tämä on mainittava ja on perusteltava, miksi ennuste tai arvio ei pidä enää paikkaansa. Ennusteeseen tai arvioon, joka ei enää pidä paikkaansa, ei sovelleta 7.2 ja 7.3 kohdassa esitettyjä vaatimuksia. |  |  |
| 7.2 kohta | | Jos liikkeeseenlaskija sisällyttää asiakirjaan uuden tulosennusteen tai -arvion tai jos liikkeeseenlaskija sisällyttää asiakirjaan 7.1 kohdan mukaisen aiemmin julkaistun tulosennusteen tai -arvion, ennusteen tai arvion on oltava selkeä ja yksiselitteinen, ja siinä on selostettava tärkeimmät oletukset, joiden perusteella liikkeeseenlaskija on tehnyt ennusteensa tai arvionsa. |  |  |
|  | | Ennusteen tai arvion on oltava seuraavien periaatteiden mukainen:  a) Oletukset seikoista, joihin hallinto-, johto- tai valvontaelinten jäsenet voivat vaikuttaa, ja seikoista, joihin hallinto-, johto- tai valvontaelinten jäsenet eivät voi millään tavoin vaikuttaa, on eroteltava selkeästi toisistaan. |  |  |
|  | | b) Oletusten on oltava järkeviä, sijoittajille helposti ymmärrettäviä, yksityiskohtaisia ja täsmällisiä, eivätkä ne saa liittyä ennusteen lähtökohtana olevien arvioiden yleiseen täsmällisyyteen. |  |  |
|  | | c) Ennusteen osalta oletusten avulla on kiinnitettävä sijoittajan huomio niihin epävarmuustekijöihin, jotka voivat muuttaa ennusteen lopputulosta olennaisesti. |  |  |
| 7.3 kohta | | Esitteessä on oltava maininta siitä, että tulosennuste tai -arvio on tehty ja laadittu sellaisella perusteella, joka on |  |  |
|  | | a) verrattavissa historiallisiin taloudellisiin tietoihin; |  |  |
|  | | b) yhdenmukainen liikkeeseenlaskijan tilinpäätöksen laadintaperiaatteiden kanssa. |  |  |
| **8 JAKSO** | | **HALLINTO-, JOHTO- JA VALVONTAELIMET SEKÄ YLIN JOHTO** |  |  |
| 8.1 kohta | | Seuraavien henkilöiden nimet, työosoitteet ja tehtävät liikkeeseenlaskijassa ja selvitys heidän liikkeeseenlaskijan ulkopuolisista päätehtävistään, jos näillä tehtävillä on merkitystä liikkeeseenlaskijan kannalta: |  |  |
|  | | a) hallinto-, johto- ja valvontaelinten jäsenet; |  |  |
|  | | b) kommandiittiyhtiön henkilökohtaisesti vastuunalaiset yhtiömiehet; |  |  |
|  | | c) perustajat, jos liikkeeseenlaskijan perustamisesta on kulunut vähemmän kuin viisi vuotta; |  |  |
|  | | d) ylimpään johtoon kuuluvat henkilöt, joiden ominaisuuksien perusteella voidaan osoittaa, että liikkeeseenlaskijalla on liiketoiminnan johtamiseen tarvittavaa sopivaa asiantuntemusta ja kokemusta. |  |  |
|  | | Tiedot a–d alakohdassa tarkoitettujen henkilöiden välisistä mahdollisista perhesuhteista. |  |  |
|  | | Jos tietoja ei ole vielä julkistettu, liikkeeseenlaskijan hallinto-, johto- ja valvontaelimien mahdollisten uusien jäsenien (jotka on nimitetty viimeisimmän tarkastetun vuotuisen tilinpäätöksen päivämäärän jälkeen) sekä jokaisen ensimmäisen alakohdan b ja d alakohdassa tarkoitetun henkilön osalta seuraavat tiedot: |  |  |
|  | | a) Niiden yhtiöiden ja henkilöyhtiöiden nimet, joiden hallinto-, johto- tai valvontaelimen jäsen tai yhtiömies kyseinen henkilö on ollut viiden viimeisen vuoden aikana; lisäksi on ilmoitettava, onko kyseinen henkilö edelleen hallinto-, johto- tai valvontaelimen jäsen tai yhtiömies. Ei ole kuitenkaan tarpeen luetella kaikkia liikkeeseenlaskijan tytäryhtiöitä, joiden hallinto-, johto- tai valvontaelimen jäsen kyseinen henkilö myös on. |  |  |
|  | | b) Tiedot kaikista petostuomioista vähintään viimeisen viiden vuoden ajalta. |  |  |
|  | | c) Tiedot vähintään viimeisen viiden vuoden ajalta konkursseista, pesänhoidoista tai selvitystiloista, joihin ensimmäisen alakohdan a ja d alakohdassa tarkoitettu henkilö on ollut osallisena yhdessä tai useammassa kyseisissä alakohdissa mainituissa tehtävissä toimiessaan. |  |  |
|  | | d) Tiedot vähintään viimeisen viiden vuoden ajalta tällaisia henkilöitä koskevista oikeus- tai valvontaviranomaisten (myös ammattialajärjestöjen) esittämistä virallisista syytteistä ja/tai määräämistä seuraamuksista sekä tieto siitä, onko tuomioistuin todennut, etteivät nämä henkilöt saa toimia jonkin liikkeeseenlaskijan hallinto-, johto- tai valvontaelimen jäsenenä, tai kieltänyt heitä toimimasta johtotehtävissä jossain liikkeeseenlaskijassa tai hoitamasta tämän liiketoimintaa. |  |  |
|  | | Jos tällaisia tietoja ei tarvitse ilmoittaa, tästä on mainittava. |  |  |
| 8.2 kohta | | Mahdolliset 8.1 kohdassa mainittujen henkilöiden eturistiriidat liikkeeseenlaskijan toimeksiantoon perustuvien tehtävien hoitamisen ja heidän yksityisten etujensa ja/tai muiden tehtäviensä välillä on kuvattava selvästi. Jos tällaisia eturistiriitoja ei ole, myös siitä on mainittava. |  |  |
|  | | On ilmoitettava kaikista suurimpien osakkeenomistajien, asiakkaiden, tavaran- tai palveluntoimittajien tai muiden kanssa tehdyistä järjestelyistä tai sopimuksista, joiden perusteella 8.1 kohdassa mainittu henkilö on valittu hallinto-, johto- tai valvontaelimen jäseneksi tai ylimpään johtoon. |  |  |
|  | | Tiedot arvopaperien luovutusta koskevista rajoituksista, joihin 8.1 kohdassa mainitut henkilöt ovat sitoutuneet ja jotka koskevat heidän omistamiensa liikkeeseenlaskijan arvopaperien luovuttamista tiettynä ajanjaksona. |  |  |
| **9 JAKSO** | | **SUURIMMAT OSAKKEENOMISTAJAT** |  |  |
| 9.1 kohta | | Liikkeeseenlaskijan on ilmoitettava tiedossaan olevien sellaisten henkilöiden nimet, jotka ovat muita kuin liikkeeseenlaskijan hallinto-, johto- tai valvontaelinten jäseniä ja jotka suoraan tai välillisesti omistavat kansallisen lain mukaan ilmoitettavan osuuden liikkeeseenlaskijan pääomasta tai äänioikeuksista. |  |  |
|  | | Lisäksi on ilmoitettava kunkin henkilön osuuden suuruus tai esitettävä asianmukainen maininta siitä, ettei tällaisia henkilöitä ole, rekisteröintiasiakirjan päiväyksen mukaisena päivänä vallitsevan tilanteen mukaisesti. |  |  |
| 9.2 kohta | | Tieto siitä, onko liikkeeseenlaskijan suurimmilla osakkeenomistajilla erilaisia äänioikeuksia, tai tarvittaessa tieto siitä, ettei erilaisia äänioikeuksia ole. |  |  |
| 9.3 kohta | | Liikkeeseenlaskijan on ilmoitettava, jos se on asiasta tietoinen, onko liikkeeseenlaskija suoraan tai välillisesti jonkin tahon omistuksessa tai määräysvallassa ja, jos on, mikä tämä taho on, sekä kuvailtava määräysvallan luonnetta ja määräysvallan väärinkäytön estämiseksi käyttöön otettuja toimenpiteitä. |  |  |
| 9.4 kohta | | Liikkeeseenlaskijan on esitettävä kuvaus tiedossaan olevista järjestelyistä, jotka voivat tulevaisuudessa johtaa määräysvallan vaihtumiseen liikkeeseenlaskijassa. |  |  |
| **10 JAKSO** | | **LÄHIPIIRILIIKETOIMET** |  |  |
| 10.1 kohta | | Yksityiskohtaiset tiedot liikkeeseenlaskijan lähipiiriliiketoimista (sellaisina kuin ne on määritelty asetuksen (EY) N:o 1606/2002 mukaisesti hyväksytyissä standardeissa) viime tilinpäätöksen päiväyksen jälkeen on ilmoitettava asetuksen (EY) N:o 1606/2002 nojalla vahvistetun standardin mukaisesti, jos standardia sovelletaan liikkeeseenlaskijaan. |  |  |
|  | | Jos kyseisiä standardeja ei sovelleta liikkeeseenlaskijaan, sen on annettava seuraavat tiedot: |  |  |
|  | | a) Yksittäisinä tai kokonaisuutena arvioiden liikkeeseenlaskijan kannalta merkittävien liiketoimien luonne ja laajuus. Jos tällaisia lähipiiriliiketoimia ei tehdä tavanomaisia markkinaehtoja noudattaen, on selvitettävä, miksi näin ei ole tehty. Myönnettyjen lainojen ja takausten osalta on ilmoitettava senhetkisen vastuun kokonaismäärä. |  |  |
|  | | b) Lähipiiriliiketoimien määrä liikkeeseenlaskijan liikevaihdossa tai prosenttiosuus siitä. |  |  |
| **11 JAKSO** | | **TIEDOT LIIKKEESEENLASKIJAN VAROISTA JA VASTUISTA, RAHOITUSASEMASTA SEKÄ TOIMINNAN TULOKSESTA** |  |  |
| 11.1 kohta | | **Tilinpäätökset**  Vuotuiset tilinpäätökset ja puolivuotiskatsaukset on julkaistava siten, että ne kattavat esitteen hyväksyntää edeltävän 12 kuukauden jakson.  Jos sekä vuotuisia tilinpäätöksiä että puolivuotiskatsauksia on julkaistu, vain vuotuiset tilinpäätökset tarvitaan, jos ne ovat tuoreempia kuin puolivuosittaiset osavuosikatsaukset. |  |  |
| 11.2 kohta | | Vuosittaisten taloudellisten tietojen tarkastaminen |  |  |
| 11.2.1 kohta | | **Tilintarkastuskertomus**  Vuosittaiset tilinpäätökset on tarkastettava riippumattomasti. Tilintarkastuskertomus on laadittava direktiivin 2006/43/EY ja asetuksen (EU) N:o 537/2014 mukaisesti. |  |  |
|  | | Jos direktiiviä 2006/43/EY ja asetusta (EU) N:o 537/2014 ei sovelleta, vuosittaisille tilinpäätöksille on tehtävä tilintarkastus tai yleisluonteinen tarkastus, ja niistä on annettava jäsenvaltiossa sovellettavien tilintarkastusstandardien tai vastaavien standardien mukaisesti lausunto siitä, antaako tilinpäätös rekisteröintiasiakirjaa varten oikean ja riittävän kuvan. |  |  |
|  | | Muussa tapauksessa rekisteröintiasiakirjassa on annettava seuraavat tiedot: |  |  |
|  | | a) selkeä maininta siitä, mitä tilintarkastusstandardeja on sovellettu; |  |  |
|  | | b) selvitys sovellettujen tilintarkastusstandardien ja kansainvälisten tilintarkastusstandardien (International Standards on Auditing, ISA) välisistä merkittävistä eroista. |  |  |
| 11.2.1a kohta | | Jos tilintarkastajat eivät ole puoltaneet tilinpäätöksen vahvistamista tai jos tilintarkastuskertomuksessa on esitetty varaumia, tarkastuslausunnon muutoksia, vastuuvapauslausekkeita tai lisätietoja, on ilmoitettava syy tähän, ja tällaiset varaumat, muutokset, vastuuvapauslausekkeet tai lisätiedot on toistettava täydellisinä. |  |  |
| 11.2.2 kohta | | Maininta siitä, mitä muita rekisteröintiasiakirjan tietoja tilintarkastajat ovat tarkastaneet. |  |  |
| 11.2.3 kohta | | Siltä osin, kuin rekisteröintiasiakirjaan sisältyvät taloudelliset tiedot eivät ole peräisin liikkeeseenlaskijan tarkastetusta tilinpäätöksestä, on ilmoitettava tietojen lähde ja mainittava, ettei tietoja ole tarkastettu. |  |  |
| 11.3 kohta | | **Oikeudenkäynnit ja välimiesmenettelyt**  Vähintään 12 edeltävän kuukauden ajalta tiedot kaikista hallintomenettelyistä, oikeudenkäynneistä tai välimiesmenettelyistä (myös meneillään olevat ja sellaiset menettelyt, joiden alkamisen uhkasta liikkeeseenlaskija on tietoinen), joilla voi olla tai joilla on lähimenneisyydessä ollut merkittävä vaikutus liikkeeseenlaskijan ja/tai konsernin taloudelliseen asemaan tai kannattavuuteen, tai asianmukainen maininta siitä, ettei tällaisia menettelyjä ole. |  |  |
| 11.4 kohta | | **Merkittävä muutos liikkeeseenlaskijan taloudellisessa**  **asemassa**  Selvitys merkittävistä muutoksista konsernin taloudellisessa asemassa sen jälkeen kun viimeisin tilikausi, jolta on julkaistu tarkastettu tilinpäätös tai osavuosikatsaus, päättyi, tai asianmukainen maininta siitä, ettei tällaisia muutoksia ole tapahtunut. |  |  |
| 11.5 kohta | | **Pro forma -muotoiset taloudelliset tiedot**  Olennaisen bruttomääräisen muutoksen yhteydessä on esitettävä selvitys siitä, miten liiketoimi on voinut vaikuttaa liikkeeseenlaskijan varoihin ja vastuisiin sekä tulokseen, jos se olisi toteutettu raportointijakson alussa tai raportointipäivänä.  Tämä vaatimus voidaan yleensä täyttää antamalla pro forma -muotoisia taloudellisia tietoja. Nämä pro forma -tiedot on esitettävä liitteessä 20 mainittujen vaatimusten mukaisesti, ja niiden on sisällettävä liitteessä mainitut tiedot. |  |  |
|  | | Pro forma -tietojen yhteydessä on toimitettava riippumattomien kirjanpitäjien tai tilintarkastajien laatima lausunto. |  |  |
| 11.6 kohta | | **Osingonjakopolitiikka**  Kuvaus liikkeeseenlaskijan osingonjakoperiaatteista ja mahdollisista osingonjakoon kohdistuvista rajoituksista. |  |  |
| 11.6.1 kohta | | Osakekohtainen osinko viime tilikaudelta; jos liikkeeseenlaskijan osakkeiden määrä on muuttunut, tieto on oikaistava vertailukelpoiseksi. |  |  |
| **12 JAKSO** | | **LISÄTIETOJA** |  |  |
| 12.1 kohta | | **Osakepääoma**  Tilinpäätöksiä koskevissa 12.1.1 ja 12.1.2 kohdassa vaadittavat tiedot viimeisimmän taseen päiväyksen mukaisesti. |  |  |
| 12.1.1 kohta | | Sellaisten arvopapereiden määrä, jotka ovat muunnettavissa, vaihdettavissa tai joihin liittyy optio-oikeus, sekä selvitys muuntamisen, vaihdon tai merkinnän ehdoista ja menettelyistä. |  |  |
| 12.1.2 kohta | | Jos on voimassa valtuutus osakepääoman korottamiseksi, mutta valtuutusta ei ole vielä käytetty, tai jos osakepääoman korottamisesta on annettu sitoumus, tiedot valtuutuksesta tai sitoumuksesta ja niiden ehdoista. |  |  |
| **13 JAKSO** | | **LAKISÄÄTEISESTI JULKISTETTAVAT TIEDOT** |  |  |
| 13.1 kohta | | Tiivistelmä sellaisista asetuksen (EU) N:o 596/2014 nojalla julkaistavista tiedoista 12 viime kuukaudelta, jotka ovat oleellisia esitteen julkaisuajankohtana. Tiivistelmä on esitettävä helposti analysoitavassa, ytimekkäässä ja ymmärrettävässä muodossa, eikä se saa olla jäljennös tiedoista, jotka on jo julkaistu asetuksen (EU) N:o 596/2014 nojalla.  Tiivistelmä on esitettävä jaoteltuna muutamaan luokkaan aiheen mukaan. |  |  |
| **14 JAKSO** | | **MERKITTÄVÄT SOPIMUKSET** |  |  |
| 14.1 kohta | | Kahden välittömästi rekisteröintiasiakirjan julkistamista edeltävän tilikauden ajalta lyhyt tiivistelmä jokaisesta muusta kuin tavanomaisen liiketoiminnan osana tehdystä merkittävästä sopimuksesta, jonka sopimuspuolena liikkeeseenlaskija tai konserniin kuuluva yritys on. |  |  |
|  | | Lyhyt tiivistelmä kaikista muista konserniin kuuluvien yritysten tekemistä sopimuksista, joita ei ole tehty osana tavanomaista liiketoimintaa ja joiden sisältämistä määräyksistä syntyy velvollisuuksia tai oikeuksia jollekin konserniin kuuluvalle yritykselle siten, että kyseiset velvollisuudet tai oikeudet ovat merkittäviä konsernille rekisteröintiasiakirjan julkistamispäivänä. |  |  |
| **15 JAKSO** | | **SAATAVILLA OLEVAT ASIAKIRJAT** |  |  |
| 15.1 kohta | | On mainittava, että rekisteröintiasiakirjan voimassaolon ajan on tarvittaessa mahdollista tutustua seuraaviin asiakirjoihin: |  |  |
|  | | a) liikkeeseenlaskijan ajan tasalla oleva perustamiskirja ja yhtiöjärjestys; |  |  |
|  | | b) kaikki lausunnot, kirjeet ja muut asiakirjat sekä liikkeeseenlaskijan pyynnöstä laaditut asiantuntija-arviot ja -lausunnot, jotka sisältyvät kokonaan tai osittain rekisteröintiasiakirjaan tai joihin siinä viitataan. |  |  |
|  | | Tiedot verkkosivustosta, jolla asiakirjoihin voi tutustua. |  |  |

| LIITE 12  Komission delegoitu asetus (2019/980) | | **Esitteen kohta/sivu** | **Kommentit** |
| --- | --- | --- | --- |
|  | **Tietovaatimus** |  |  |
| **1 JAKSO** | **VASTUUHENKILÖT, KOLMANSIEN OSAPUOLTEN TIEDOT, ASIANTUNTIJOIDEN KERTOMUKSET JA TOIMIVALTAISEN VIRANOMAISEN HYVÄKSYNTÄ** |  |  |
| 1.1 kohta | Mainitaan henkilöt, jotka ovat vastuussa arvopaperiliitteessä annetuista tiedoista tai tietojen osista. Jälkimmäisessä tapauksessa on ilmoitettava, mistä tiedoista asianomainen on vastuussa. |  |  |
|  | Jos kyse on luonnollisista henkilöistä, liikkeeseenlaskijan hallinto-, johto- tai valvontaelinten jäsenet mukaan luettuina, on mainittava henkilöiden nimet ja tehtävät. |  |  |
|  | Jos kyse on oikeushenkilöstä, on mainittava nimi ja kotipaikka. |  |  |
| 1.2 kohta | Arvopaperiliitteestä vastuullisten henkilöiden on vakuutettava, että arvopaperiliitteen tiedot vastaavat heidän parhaan ymmärryksensä mukaan tosiseikkoja eikä arvopaperiliitteestä ole jätetty pois mitään asiaan todennäköisesti vaikuttavaa. |  |  |
|  | Arvopaperiliitteen tietyistä osista vastuullisten henkilöiden on tarvittaessa vakuutettava, että heidän vastuullaan oleviin arvopaperiliitteen osiin sisältyvät tiedot vastaavat heidän parhaan ymmärryksensä mukaan tosiseikkoja eikä arvopaperiliitteen kyseisistä osista ole jätetty pois mitään asiaan todennäköisesti vaikuttavaa. |  |  |
| 1.3 kohta | Jos arvopaperiliitteeseen sisältyy asiantuntijana toimivan henkilön laatima lausunto tai kertomus, siinä on mainittava kyseisen henkilön |  |  |
|  | a) nimi; |  |  |
|  | b) työpaikan osoite; |  |  |
|  | c) tutkinnot ja todistukset; |  |  |
|  | d) mahdolliset merkittävät liikkeeseenlaskijaan liittyvät intressit. |  |  |
|  | Jos lausunto tai kertomus on laadittu liikkeeseenlaskijan pyynnöstä, on mainittava, että tällainen lausunto tai kertomus on sisällytetty arvopaperiliitteeseen sen henkilön suostumuksella, joka on hyväksynyt arvopaperiliitteen kyseisen osan sisällön käytettäväksi esitettä varten. |  |  |
| 1.4 kohta | Jos tiedot ovat peräisin kolmannelta osapuolelta, on vahvistettava, että tiedot on toistettu asianmukaisesti ja |  |  |
|  | että siltä osin kuin liikkeeseenlaskija tietää ja on pystynyt kyseisen kolmannen osapuolen julkistamien tietojen perusteella varmistamaan, tiedoista ei ole jätetty pois seikkoja, jotka tekisivät toistetuista tiedoista harhaanjohtavia tai epätarkkoja. |  |  |
|  | Lisäksi on mainittava käytetyt tietolähteet. |  |  |
| 1.5 kohta | On mainittava, että |  |  |
|  | a) tämän [arvopaperiliitteen/esitteen] on hyväksynyt [toimivaltaisen viranomaisen nimi], joka on asetuksessa (EU) 2017/1129 tarkoitettu toimivaltainen viranomainen; |  |  |
|  | b) [toimivaltaisen viranomaisen nimi] hyväksyy tämän [arvopaperiliitteen/esitteen] vain siltä osin, että se täyttää asetuksen (EU) 2017/1129 mukaiset kattavuutta, ymmärrettävyyttä ja johdonmukaisuutta koskevat vaatimukset; |  |  |
|  | c) tätä hyväksyntää ei tule pitää osoituksena sen liikkeeseenlaskijan hyväksynnästä, jota tämä [arvopaperiliite/esite] koskee; |  |  |
|  | d) sijoittajien on tehtävä oma arvionsa arvopapereihin sijoittamisen tarkoituksenmukaisuudesta. |  |  |
|  | e) [arvopaperiliite/esite] on laadittu osana yksinkertaistettua esitettä asetuksen (EU) 2017/1129 14 artiklan mukaisesti. |  |  |
| **2 JAKSO** | **RISKITEKIJÄT** |  |  |
| 2.1 kohta | Kuvaus olennaisista riskeistä, jotka liittyvät tarjottaviin ja/tai kaupankäynnin kohteeksi otettaviin arvopapereihin; riskit, jaoteltuina muutamaan luokkaan, merkitään jaksoon, jonka otsikko on **”Riskitekijät”** |  |  |
|  | Kussakin luokassa on esitettävä ensin olennaisimmat riskit, jotka liikkeeseenlaskija, tarjoaja tai kaupankäynnin kohteeksi säännellyllä markkinalla ottamista hakeva henkilö on tekemässään arvioinnissa havainnut, kielteinen vaikutus liikkeeseenlaskijaan ja arvopapereihin sekä riskien toteutumisen todennäköisyys huomioon ottaen. Riskit on vahvistettava arvopaperiliitteen sisällössä. |  |  |
| **3 JAKSO** | **OLENNAISET TIEDOT** |  |  |
| 3.1 kohta | **Liikkeeseenlaskuun/tarjoamiseen osallistuvien luonnollisten ja oikeushenkilöiden intressit**  Selvitys kaikista liikkeeseenlaskuun/tarjoamiseen liittyvistä olennaisista intresseistä ja eturistiriidoista; selvityksessä on mainittava asiaan liittyvät henkilöt ja intressien luonne. |  |  |
| 3.2 kohta | **Syyt tarjoamiseen ja tuottojen käyttö**  Syyt tarjoamiseen ja |  |  |
|  | soveltuvin osin arvio liikkeeseenlaskijalle kertyvistä nettotuotoista sekä tärkeysjärjestykseen perustuva erittely tuottojen pääasiallisista käyttötarkoituksista. |  |  |
|  | Jos liikkeeseenlaskija on tietoinen siitä, etteivät ennakoidut tuotot riitä kaikkien suunniteltujen käyttötarkoitusten rahoittamiseen, on ilmoitettava muun tarvittavan rahoituksen määrä ja lähteet. |  |  |
|  | Lisäksi tuottojen käytöstä on annettava yksityiskohtainen selvitys erityisesti siinä tapauksessa, että ne käytetään omaisuuserien hankkimiseen muun kuin tavanomaisen liiketoiminnan harjoittamisen yhteydessä, julkistettujen yrityskauppojen rahoittamiseen tai velkojen maksamiseen tai vähentämiseen. |  |  |
| 3.3 kohta | **Käyttöpääomaa koskeva lausunto**  Liikkeeseenlaskijan on annettava lausunto siitä, että liikkeeseenlaskijan käyttöpääoman määrä vastaa sen mielestä tämänhetkisiä tarpeita, tai jos näin ei ole, liikkeeseenlaskijan on esitettävä kuvaus siitä, miten se aikoo hankkia tarvittavan lisäkäyttöpääoman. |  |  |
| 3.4 kohta | **Pääomarakenne ja velkaantuneisuus**  Kuvaus pääomarakenteesta ja velkaantuneisuudesta (toisistaan erotetaan taatut ja takaamattomat sekä vakuudelliset ja vakuudettomat velat) enintään 90 päivää ennen asiakirjan päiväystä. Ilmaus ”velkaantuneisuus” kattaa myös välilliset ja ehdolliset sitoumukset. |  |  |
|  | Jos liikkeeseenlaskijan pääomarakenteessa ja velkaantuneisuudessa tapahtuu merkittäviä muutoksia 90 päivän ajanjaksolla, lisätiedot on annettava esittämällä selkeä kuvaus näistä muutoksista tai päivittämällä luvut, joita nämä muutokset koskevat. |  |  |
| **4 JAKSO** | **TARJOTTAVIA/KAUPANKÄYNNIN KOHTEEKSI OTETTAVIA ARVOPAPEREITA KOSKEVAT TIEDOT** |  |  |
| 4.1 kohta | Kuvaus tarjottavien ja/tai kaupankäynnin kohteeksi otettavien arvopapereiden tyypistä ja lajista sekä |  |  |
|  | ISIN (International Security Identification Number) -koodi. |  |  |
| 4.2 kohta | Arvopapereiden liikkeeseenlaskun valuutta. |  |  |
| 4.3 kohta | Uusien liikkeeseenlaskujen tapauksessa ilmoitus päätöksistä, valtuutuksista ja hyväksynnöistä, joiden nojalla arvopaperit on annettu ja/tai laskettu liikkeeseen taikka aiotaan antaa ja/tai laskea liikkeeseen. |  |  |
| 4.4 kohta | Kuvaus mahdollisista arvopapereiden luovutettavuutta koskevista rajoituksista. |  |  |
| 4.5 kohta | Varoitus siitä, että sijoittajan jäsenvaltion ja liikkeeseenlaskijan perustamismaan verolainsäädäntö voi vaikuttaa arvopapereista saatavaan tuloon. |  |  |
|  | Tieto arvopapereiden verokohtelusta, jos ehdotettuun sijoitukseen sovelletaan kyseisentyyppiseen sijoitukseen erityisesti liittyvää verojärjestelmää. |  |  |
| 4.6 kohta | Arvopapereiden tarjoajan ja/tai kaupankäynnin kohteeksi ottamista hakevan henkilön, jos he ovat muu kuin liikkeeseenlaskija, henkilötiedot ja yhteystiedot sekä oikeushenkilötunnus (”LEI”), jos tarjoaja on oikeushenkilö. |  |  |
| 4.7 kohta | Kuvaus arvopapereihin liittyvistä oikeuksista ja niille mahdollisesti asetetuista rajoituksista sekä kyseisten oikeuksien käyttöön sovellettava menettely: |  |  |
|  | a) osinko-oikeudet: |  |  |
|  | i) määräpäivät, joina osinko-oikeus alkaa; |  |  |
|  | ii) osinko-oikeuden vanhentumisaika ja selvitys siitä, kenelle osinko kuuluu vanhentumisen jälkeen; |  |  |
|  | iii) osinko-oikeuteen liittyvät rajoitukset ja ulkomailla asuviin arvopaperinhaltijoihin sovellettavat menettelyt; |  |  |
|  | iv) osingon määrä tai laskentatapa, jaksotus sekä maksujen kumulatiivinen tai ei-kumulatiivinen luonne; |  |  |
|  | b) äänioikeudet; |  |  |
|  | c) merkintäetuoikeudet samaan lajiin kuuluvien arvopapereiden tarjoamisessa; |  |  |
|  | d) oikeus osuuteen liikkeeseenlaskijan voitoista; |  |  |
|  | e) oikeudet mahdolliseen jako-osuuteen yhtiön purkautuessa; |  |  |
|  | f) lunastuslausekkeet; |  |  |
|  | g) muuntolausekkeet |  |  |
| 4.8 kohta | Maininta sellaisesta ostotarjouksiin liittyvästä ja liikkeeseenlaskijaan sovellettavasta kansallisesta lainsäädännöstä, joka voi mahdollisesti haitata tällaisten ostotarjouksien tekemistä. |  |  |
| 4.9 kohta | Ilmoitus liikkeeseenlaskijan osakkeita koskevista julkisista ostotarjouksista, joita kolmannet osapuolet ovat tehneet edellisen ja kuluvan tilikauden aikana. |  |  |
|  | Tiedot ostotarjouksessa tarjotusta hinnasta tai vaihtotarjouksen ehdoista sekä tarjouksen lopputuloksesta. |  |  |
| **5 JAKSO** | **TARJOUKSEN EHDOT** |  |  |
| 5.1 kohta | Ehdot, tarjoamiseen liittyvät tilastot, arvioitu aikataulu ja merkintäohjeet. |  |  |
| 5.1.1 kohta | Tarjouksen ehdot |  |  |
| 5.1.2 kohta | Ajanjakso, jonka tarjous on voimassa, siihen mahdollisesti tehtävät muutokset mukaan luettuina, |  |  |
|  | ja kuvaus merkintämenettelystä sekä |  |  |
|  | uusien arvopapereiden liikkeeseenlaskupäivä. |  |  |
| 5.1.3 kohta | Tieto mahdollisuudesta alentaa merkintöjen määrää ja |  |  |
|  | merkitsijöiden suorittamien ylimääräisten maksujen palauttamisessa noudatettava menettely. |  |  |
| 5.1.4 kohta | Tieto merkinnän vähimmäis- ja/tai enimmäismäärästä (joko arvopapereiden lukumäärä tai sijoituksen kokonaisarvo). |  |  |
| 5.1.5 kohta | Arvopapereiden maksutapa ja -aikataulu sekä |  |  |
|  | toimitustapa ja -aikataulu. |  |  |
| 5.1.6 kohta | Yksityiskohtainen selvitys tarjouksen tulosten julkistamistavasta ja -ajankohdasta. |  |  |
| 5.1.7 kohta | Mahdollisen merkintäetuoikeuden käyttämisessä noudatettava menettely, |  |  |
|  | merkintäoikeuksien siirtokelpoisuus ja |  |  |
|  | käyttämättömien merkintäoikeuksien kohtelu. |  |  |
| 5.1.8 kohta | Liikkeeseenlaskun/tarjoamisen kohteena olevien arvopapereiden kokonaismäärä eriteltynä sen mukaan, onko arvopaperit tarjottu myyntiin vai merkittäviksi. Jos määrää ei ole päätetty, alustava tieto tarjottavien arvopapereiden määrästä (jos käytettävissä) sekä kuvaus järjestelyistä ja aikataulusta, joita sovelletaan tarjouksen lopullisen määrän ilmoittamiseksi yleisölle. |  |  |
|  | Jos arvopaperiliitteessä ei voida ilmoittaa tarjottavien arvopapereiden enimmäismäärää, siinä on täsmennettävä, että päätös ostaa tai merkitä arvopapereita voidaan peruuttaa enintään kahden arkipäivän kuluessa siitä, kun yleisölle tarjottavien arvopapereiden määrästä on ilmoitettu. |  |  |
| 5.1.9 kohta | Ilmoitus siitä, milloin ja missä olosuhteissa tarjous voidaan peruuttaa tai keskeyttää ja |  |  |
|  | voidaanko tarjous peruuttaa kaupankäynnin jo alettua. |  |  |
| 5.1.10 kohta | Jos sijoittajilla on mahdollisuus peruuttaa merkintänsä, ajanjakso, jonka aikana se voidaan tehdä. |  |  |
| 5.2 kohta | Jakelu- ja allokaatiosuunnitelma |  |  |
| 5.2.1 kohta | Menettely, jonka mukaan allokoitu määrä ilmoitetaan merkitsijöille, ja |  |  |
|  | selvitys siitä, voidaanko kaupankäynti aloittaa ennen ilmoituksen antamista. |  |  |
| 5.2.2 kohta | Jos liikkeeseenlaskija on asiasta tietoinen, ilmoitus siitä, aikovatko suurimmat osakkeenomistajat tai liikkeeseenlaskijan hallinto-, johto- tai valvontaelinten jäsenet merkitä tarjottavia arvopapereita tai aikooko joku henkilö merkitä yli viisi prosenttia tarjotuista arvopapereista. |  |  |
| 5.3 kohta | Hinnoittelu |  |  |
| 5.3.1 kohta | Ilmoitus hinnasta, jolla arvopaperit tarjotaan, ja merkitsijältä tai ostajalta veloitettavien mahdollisten kulujen ja verojen määrä. |  |  |
|  | Jos hintaa ei tiedetä, on ilmoitettava asetuksen (EU) 2017/1129 17 artiklan mukaisesti jompikumpi seuraavista: |  |  |
|  | a) arvopapereiden enimmäishinta, jos se on saatavilla; |  |  |
|  | b) arvostusmenetelmät ja -perusteet ja/tai ehdot, joiden mukaisesti lopullinen tarjoushinta on määritetty tai määritetään, sekä selvitys käytetyistä arvostusmenetelmistä. |  |  |
|  | Jos esitteessä ei voida ilmoittaa sen paremmin a alakohdan kuin b alakohdankaan mukaisia tietoja, siinä on täsmennettävä, että päätös ostaa tai merkitä arvopapereita voidaan peruuttaa enintään kahden arkipäivän kuluessa siitä, kun yleisölle tarjottavien arvopapereiden lopullinen tarjoushinta on ilmoitettu. |  |  |
| 5.3.2 kohta | Tarjoushinnan julkistamisessa noudatettava menettely. |  |  |
| 5.3.3 kohta | Jos liikkeeseenlaskijan oman pääoman haltijoilla on etuosto-oikeuksia ja kyseisiä oikeuksia rajoitetaan tai ne peruutetaan, ilmoitus merkintähinnan määritysperusteista, jos arvopaperit lasketaan liikkeeseen käteissuoritusta vastaan, ja |  |  |
|  | syistä oikeuksien rajoittamiseen tai peruuttamiseen sekä |  |  |
|  | rajoittamisen tai peruuttamisen edunsaajat. |  |  |
| 5.4 kohta | Annin järjestäminen ja merkintäsitoumukset |  |  |
| 5.4.1 kohta | Koko tarjousta ja tarjouksen yksittäisiä osia koordinoivan järjestäjän/koordinoivien järjestäjien nimi ja osoite sekä |  |  |
|  | liikkeeseenlaskijan tai tarjoajan tiedossa olevien liikkeeseenlaskun järjestäjien nimi ja osoite maissa, joissa tarjoaminen toteutetaan. |  |  |
| 5.4.2 kohta | Kussakin maassa mahdollisesti käytettävien maksuasiamiesten ja säilytysasiamiesten nimi ja osoite. |  |  |
| 5.4.3 kohta | Sellaisten yhteisöjen nimi ja osoite, jotka ovat sitoutuneet antamaan liikkeeseenlaskulle merkintäsitoumuksen kiinteän sitoumuksen pohjalta, ja |  |  |
|  | sellaisten yhteisöjen nimi ja osoite, jotka ovat sitoutuneet toteuttamaan liikkeeseenlaskun ilman kiinteää sitoumusta tai parhaan yrityksen pohjalta (”best efforts”). |  |  |
|  | Sopimusten pääpiirteet kiintiöineen. |  |  |
|  | Jos merkintäsitoumus ei koske koko liikkeeseenlaskua, selvitys siitä, mitä osaa liikkeeseenlaskusta sitoumus ei koske. |  |  |
|  | Selvitys merkintäsitoumuksesta ja liikkeeseenlaskun järjestämisestä maksettavien palkkioiden kokonaismäärästä. |  |  |
| 5.4.4 kohta | Ajankohta, jona merkintäsitoumusta koskeva sopimus tehtiin tai tehdään. |  |  |
| **6 JAKSO** | **KAUPANKÄYNNIN KOHTEEKSI OTTAMISTA KOSKEVAT JÄRJESTELYT** |  |  |
| 6.1 kohta | Selvitys siitä, onko tarjotuista arvopapereista tehty tai aiotaanko niistä tehdä hakemus kaupankäynnin kohteeksi ottamiseksi säännellyllä markkinalla, muilla vastaavilla kolmansien maiden markkinoilla tai pk-yritysten kasvumarkkinalla, jolla niitä on määrä jaella, ja tiedot kyseisistä markkinoista. Tämä seikka on mainittava antamatta vaikutelmaa, että kaupankäynnin kohteeksi ottamista koskeva hakemus hyväksytään ilman muuta. |  |  |
|  | Lisäksi on ilmoitettava ajankohdat, jos ne ovat tiedossa, joina arvopaperit voidaan aikaisintaan ottaa kaupankäynnin kohteiksi. |  |  |
| 6.2 kohta | Tiedot kaikista säännellyistä markkinoista, vastaavista kolmansien maiden markkinoista tai pk-yritysten kasvumarkkinoista, joilla tarjottavien tai kaupankäynnin kohteeksi otettavien arvopapereiden kanssa samanlajisia arvopapereita on liikkeeseenlaskijan tietojen mukaan jo otettu kaupankäynnin kohteeksi. |  |  |
| 6.3 kohta | Jos kaupankäynnin kohteeksi ottamisen kanssa samanaikaisesti tai melkein samanaikaisesti tarjotaan yleisölle tai ennalta määrätylle suppealle sijoittajajoukolle kaupankäynnin kohteeksi haettavien arvopaperien kanssa samanlajisia arvopapereita tai muita kuin samanlajisia arvopapereita, on kerrottava yksityiskohtaiset tiedot tällaisten tarjousten luonteesta sekä arvopapereiden lukumäärästä ja ominaisuuksista sekä niiden hinta. |  |  |
| 6.4 kohta | Tiedot yhteisöistä, jotka ovat antaneet sitoumuksen toimimisestaan välittäjinä jälkimarkkinakaupankäynnissä ja likviditeetin parantamisesta osto- ja myyntikurssien kautta, ja |  |  |
|  | kuvaus kyseisten sitoumusten pääehdoista. |  |  |
| **7 JAKSO** | **ARVOPAPERIEN MYYJÄT** |  |  |
| 7.1 kohta | **Myyntirajoitussopimukset**  Myyntirajoitussopimusten osalta on annettava seuraavat tiedot: |  |  |
|  | a) sopimuspuolet; |  |  |
|  | b) sopimuksen sisältö ja siihen sovellettavat poikkeukset; |  |  |
|  | c) myyntirajoitusjaksoa koskevat tiedot |  |  |
| **8 JAKSO** | **LIIKKEESEENLASKIJALLE/TARJOAJALLE AIHEUTUNEET KUSTANNUKSET** |  |  |
| 8.1 kohta | Liikkeeseenlaskun/tarjoamisen kokonaisnettotuotot ja |  |  |
|  | arvioidut kokonaiskustannukset. |  |  |
| **9 JAKSO** | **OMISTUKSEN LAIMENTUMINEN** |  |  |
| 9.1 kohta | Seuraavien tietojen vertailu: |  |  |
|  | a) nykyisten osakkeenomistajien osuus pääomasta ja äänioikeuksista ennen julkisesta tarjouksesta johtuvaa osakepääoman korottamista ja sen jälkeen, olettaen, etteivät nykyiset osakkeenomistajat merkitse uusia osakkeita; |  |  |
|  | b) osakekohtainen nettoarvo viimeisimmän julkista tarjousta (myyntitarjous ja/tai osakepääoman korottaminen) edeltäneen taseen päivämääränä sekä osakkeesta tarjottu hinta kyseisessä julkisessa tarjouksessa. |  |  |
| 9.2 kohta | Jos nykyisten osakkeenomistajan omistus laimenee riippumatta siitä, käyttävätkö he merkintäoikeuttaan, koska osa kyseisestä osakeannista on varattu vain tietyille sijoittajille (esimerkiksi yhteisösijoittajille suunnattu anti, johon on yhdistetty osakkeenomistajille kohdistettu tarjous), tieto siitä, miten nykyisten osakkeenomistajien omistus laimenee, on esitettävä myös siltä kannalta, että he käyttävät oikeuttaan (sen tilanteen lisäksi, että he eivät käytä oikeuttaan). |  |  |
| **10 JAKSO** | **LISÄTIETOJA** |  |  |
| 10.1 kohta | Jos liikkeeseenlaskuun liittyvät neuvonantajat mainitaan arvopaperiliitteessä, on annettava selvitys neuvonantajien hoitamista tehtävistä. |  |  |
| 10.2 kohta | Selvitys muista arvopaperiliitteeseen sisältyvistä tiedoista, jotka ovat olleet tilintarkastuksen tai yleisluontoisen tarkastuksen kohteena ja joista tilintarkastajat ovat antaneet kertomuksen. |  |  |
|  | Lisäksi on toimitettava jäljennös kertomuksesta tai, toimivaltaisen viranomaisen luvalla, tiivistelmä siitä. |  |  |

1. (b) any significant change in the financial performance of the group since the end of the last financial period for which financial information has been published to the date of the registration document, or provide an appropriate negative statement [↑](#footnote-ref-1)